EkBass/fiwiki-20250220-pages-articles huggingface dataset:
Ullervad

Ullervad on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 859 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mariestadin kunta
Lugnås

Lugnås on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 613 asukasta vuoden 2023 lopussa. Lugnåsissa oli aiemmin kivilouhos. ==Lähteet== ==Aiheesta muualla== Luokka:Ruotsin taajamat Luokka:Mariestadin kunta
Sjötorp

Sjötorp on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 420 asukasta vuoden 2023 lopussa. Götan kanava yhdistyy Vänerniin Sjötorpissa. ==Lähteet== ==Aiheesta muualla== Luokka:Ruotsin taajamat Luokka:Mariestadin kunta
Johan Gabriel Oxenstierna

Johan Gabriel Oxenstierna voi tarkoittaa seuraavia: * Johan Gabriel Oxenstierna (1750–1818), ruotsalainen kreivi ja runoilija * Johan Gabriel Oxenstierna (1899–1995), ruotsalainen nykyaikainen viisiottelija ja olympiavoittaja
Alvar Muhonen

Alvar "Muhis" Muhonen (s. 10. tammikuuta 2004) on suomalainen pikaluistelija, joka edustaa Helsingin Luistinkiitäjiä (HLK). Hän asui lapsuutensa Espoossa. Nykyään hän asuu ja luistelee Saksassa. Hän on saavuttanut merkittäviä tuloksia sekä kansallisella että kansainvälisellä tasolla. Muhonen on osallistunut nuorten maailmanmestaruuskilpailuihin, kuten vuoden 2023 ISU World Junior Speed Skating Championships -kilpailuihin Inzellissä, Saksassa, jossa hän kilpaili 500, 1000, 1500 ja 5000 metrin matkoilla. Kotimaassa Muhonen on menestynyt erityisesti pitkän matkan kilpailuissa. Maaliskuussa 2023 Seinäjoella järjestetyissä Suomen mestaruuskilpailuissa hän sijoittui toiseksi 5000 metrin matkalla ajalla 7.52,79, jääden vain seuratoverinsa Samuli Suomalaisen taakse. Hänen henkilökohtaisia ennätyksiään ovat muun muassa 500 metrin aika 37,29 ja 1500 metrin aika 1.51,90, molemmat saavutettu Inzellissä lokakuussa 2023. Näiden suoritusten myötä Muhonen on vakiinnuttanut paikkansa yhtenä Suomen lupaavimmista pikaluistelijoista. == Ennätysajat == 500m 1000m 1500m 5000m 2025 37,29 1.51,90 7.52,79 2026 2027 == Lähteet == Luokka:Suomalaiset pikaluistelijat Luokka:Vuonna 2004 syntyneet Luokka:Elävät henkilöt
Uefan vuoden miespelaaja

Uefan vuoden miespelaaja (tunnettu ennen nimellä Uefan Euroopan vuoden pelaaja) on jalkapallopalkinto, joka myönnetään Euroopan kauden parhaalle miespelaajalle seura- ja maajoukkuetason mukaan. Uefa aloitti sen jakamisen kaudella 2010–2011 yhdessä European Sports Median kanssa. == Palkitut == Kausi Voittaja Seura Viite Uefan Euroopan vuoden pelaaja 2010–2011 Lionel Messi Barcelona 2011–2012 Andrés Iniesta Barcelona 2012–2013 Franck Ribéry Bayern München 2013–2014 Cristiano Ronaldo Real Madrid 2014–2015 Lionel Messi Barcelona 2015–2016 Cristiano Ronaldo Real Madrid Uefan vuoden miespelaaja 2016–2017 Cristiano Ronaldo Real Madrid 2017–2018 Luka Modrić Real Madrid 2018–2019 Virgil van Dijk Liverpool 2019–2020 Robert Lewandowski Bayern München 2020–2021 Jorginho Chelsea 2021–2022 Karim Benzema Real Madrid 2022–2023 Erling Braut Haaland Manchester City == Kuvia == Tiedosto:Cristiano Ronaldo 2018.jpg|Cristiano Ronaldo on voittanut palkinnon ennätyksellisesti kolmesti. Tiedosto:Lionel Messi 20180626 (3x4 cropped).jpg|Lionel Messi on palkinnon ainoa voittaja, jonka kansalaisuus on Euroopan ulkopuolinen. Hän on lisäksi toinen pelaaja, joka on voittanut palkinnon useammin kuin kerran. Tiedosto:ManCity20240722-031 (cropped).jpg|Viimeisin voittaja Erling Braut Haaland. == Lähteet == Luokka:Jalkapallopalkinnot Luokka:UEFA
Emma Tammi

Emma Tammi (s. 26. helmikuuta 1982 New York City, New York, Yhdysvallat) on amerikansuomalainen elokuvaohjaaja ja -tuottaja. Tammen ohjaamia elokuvia ovat muun muassa Five Nights at Freddy’s ja The Wind. Tammi on puoliksi suomalainen. == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Amerikansuomalaiset henkilöt Luokka:Vuonna 1982 syntyneet Luokka:Elävät henkilöt
Jayne Svenungsson

Jayne Svenungsson (s. 1973) on ruotsalainen Lundin yliopiston teologian professori. Hänet valittiin Ruotsin akatemian jäseneksi 2017, mutta hän erosi jo seuraavana vuonna. ==Lähteet== Luokka:Ruotsalaiset teologit Luokka:Ruotsalaiset professorit Luokka:Lundin yliopiston professorit Luokka:Ruotsin akatemian jäsenet Luokka:Vuonna 1973 syntyneet Luokka:Elävät henkilöt
Ture Johannisson

Ture Johannisson (1903–1990) oli ruotsalainen kielentutkija ja pohjoismaiden kielten professori Göteborgin yliopistossa vuosina 1945–1970. Hänet valittiin Ruotsin akatemian jäseneksi 1955. ==Lähteet== Luokka:Ruotsalaiset kielitieteilijät Luokka:Ruotsalaiset professorit Luokka:Göteborgin yliopiston professorit Luokka:Ruotsin akatemian jäsenet Luokka:Vuonna 1903 syntyneet Luokka:Vuonna 1990 kuolleet
Fritz von Dardel

Fritz Ludvig von Dardel (24. maaliskuuta 1817 Neuchâtel, Sveitsi – 27. toukokuuta 1901 Tukholma) oli ruotsalainen ratsuväenupseeri ja kuvataiteilija. Hän oli vuodesta 1864 Kuninkaallisen taideakatemian yli-intendentti. Von Dardelin piirrokset ja muistiinpanot ovat olleet arvokas lähde Ruotsin kulttuurihistoriaan. Fritz von Dardelin pojanpoika oli Nils Dardel. ==Teoksia== Kronprins Karl, sedermera kung Karl XV. Fritz von Dardel, 1849 - Nordiska Museet - NMA.0032206.jpg|Kruununprinssi, myöhemmin kuningas Kaarle XV Sparfs äventyr. Unge Sparf kommer hem till familjen, som färdig officer. Tusch av Fritz von Dardel, 1840 - Nordiska Museet - NMA.0043687.jpg|Unge Sparf kommer hem till familjen, som färdig officer (1840) Drottning Josefinas kröning 28 september 1844.jpg|Josefinan kruunajaiset 1844. Under Marsoroligheterna i Stockholm 1848. Fritz von Dardel - Nordiska Museet - NMA.0035335.jpg|Maaliskuun levottomuudet Tukholmassa 1848. ==Lähteet== ==Aiheesta muualla== Luokka:Ruotsalaiset kuvataiteilijat Luokka:Ruotsalaiset upseerit Luokka:Vuonna 1817 syntyneet Luokka:Vuonna 1901 kuolleet
TVP World

TVP World on Puolan television englanninkielinen uutiskanava. Kanavan vuorokauden ympäri (24/7) lähetettävää ohjelmavirtaa jaetaan Puolan ohella esimerkiksi useiden muiden maiden kaapeliverkoissa. Virossa vapaasti katsottavan TVP World -kanavan tv-lähetysten aloittamisesta uutisoitiin kesäkuun 2022 lopulla (kanavapaikka 10). Lähetys on katsottavissa myös striimattuna eli suoratoistona Internetin kautta sekä esimerkiksi Polsat Box -satelliittitelevision kanavapakettien osana. Omien sanojensa mukaan kanava on 'Keski- ja Itä-Euroopan' englanninkielisten uutiskanavien ykkönen'. Kanavan kotipaikka on Varsova. TVP World on harvoja Puolan television englanninkielisiä lähetyksiä; muilla kanavilla alkujaan englanninkieliset elokuvatkin esitetään puolaksi dupattuina. Kanava käynnistettiin nimellä TVP World 18. marraskuuta 2021. Sitä edelsivät Puolan television keväällä 2018 käynnistämä englanninkielinen Poland IN English -verkkosivusto ja marraskuussa 2018 käynnistämät englanninkieliset Poland IN -internetlähetykset. Poland IN -Youtube-kanavaa seuranneella TVP Worldin Youtube-kanavalla oli vuoden 2025 alussa noin 486 000 tilaajaa. Televisiokanavan Youtube-videotallenteita oli katsottu tuolloin noin 40 miljoonaa kertaa. Loppuvuodesta 2023 TVP World oli Puolan television kansainvälisesti kolmanneksi katsotuin Youtube-kanava (TVP VOD ja TVP Sport-kanavien jälkeen), ja sen katselijamäärät olivat kasvussa. Kanava on tunnettu Puolan yhteiskunnan ja tapahtumien esittelyn ohella muun muassa kärkkäästä Venäjän Ukrainaan kohdistamien sotatoimien ja Valko-Venäjän harjoittaman politiikan käsittelystään. Venäjän käymästä hybridisodasta ja valeuutisista uutisointi on ollut kanavan ohjelmasisältöä jo kanavan perustamisvaiheesta lähtien. Venäjän propagandaa puretaan esimerkiksi parhaaseen katseluaikaan lähetetyssä Break the Fake -ohjelmissa teräväkielisesti (nauhoite 16.8.2024). == Lähteet == == Aiheesta muualla == * Kanavan verkkosivut (tvpworld.com) * Live-lähetys (tvpworld.com) Luokka:Telewizja Polska
NG‑1

NG‑1 on Blue Originin New Glenn -raketin ensilento. Hyötykuormana on Blue Ring -koemasiina. Laukaisu oli 16. tammikuuta 2025. Lennon ensisijainen tavoite eli kiertoradalle pääsy onnistui. Raketin ensivaihe yritti laskeutumista Atlantilla olevalle lautalle. Sen lento eteni ainakin ensimmäiseen moottorien uudelleen käynnistykseen saakka mutta hallittu laskeutuminen keskeytyi jossain vaiheessa tämän jälkeen. Toinen vaihe jatkoi matkaansa kiertoradalle ja nokkakartio irroitettiin pois matkasta. Kokeellinen Blue Ring pysyy kiinnittyneenä toiseen vaiheeseen. Tavoitteena on MEO-kiertorata. ==Lähteet== == Aiheesta muualla == * New Glenn Mission NG-1 Luokka:Blue Origin Luokka:Vuoden 2025 avaruustoiminta
WWE Women’s Intercontinental Championship

WWE Women’s Intercontinental Championship (suom. WWE:n Naisten Mannertenvälinen mestaruus) on ammattipainin mestaruustitteli, joka on toiminnassa World Wrestling Entertainmentissa. Uusi mestaruusvyö julkaistiin SmackDownissa 25.11.2024 ja mestaruutta puolustetaan jatkossa Raw-brändissä. Mestaruus on yksi kahdesta toissijaisesta naisten mestaruudesta WWE:n pääsarjassa. Toinen uusi toissijainen mestaruus WWE Women’s United States Championship on Smackdownissa. Nykyinen WWE Women’s Intercontinental Championship-mestari on Lyra Valkyria, joka voitti mestaruuden ensimmäisenä 12 naiselle järjestetyssä turnauksessa. ==Mestaruusvyön historia== # Mestari Kerta Päivämäärä Pitänyt (päivinä) Tapahtuma Lähde 1 Lyra Valkyria 1 13. tammikuuta 2025 + Raw == Katso myös == * WWE United States Championship * WWE Women’s Tag Team Championship == Lähteet == == Aiheesta muualla == Luokka:Showpaini
Anders Mossling

Anders Mossling (s. 20. heinäkuuta 1963) on ruotsalainen näyttelijä. Hän on saanut näyttelijänkoulutuksen Tukholman näyttämökoulussa sekä italialaisessa Instituto di Arte Scenicassa. Mossling on näytellyt teattereissa Ruotsissa, Norjassa ja Tanskassa vuodesta 1999. Vuonna 2016 hän voitti parhaan miespääosan Guldbaggen elokuvassa Yarden. ==Lähteet== Luokka:Ruotsalaiset näyttelijät Luokka:Vuonna 1963 syntyneet Luokka:Elävät henkilöt
Hannu Björkbacka

Hannu Björkbacka on suomalainen elokuvakriitikko, joka on kirjoittanut 1980-luvun lopulta alkaen Kokkolassa ilmestyvään Keskipohjanmaa-lehteen elokuva- ja televisiokritiikkejä sekä tekijäesittelyjä ja -haastatteluja. Hän sai elämänurastaan Sodankylän elokuvajuhlilla vuonna 2019 Sodankylä-palkinnon. Palkintoperusteluissa todettiin Björkbackan olevan ”alan viimeisiä mohikaaneja kunnialla edustava henkilö”, koska hänenlaisiaan merkittäviä maakuntalehden itsenäisiä elokuvakriitikkoja ei Suomessa enää juuri ole vaihtoehtona valtakunnallisten mediakonsernien kaikkiin lehtiinsä monistamille helsinkiläiskriitikoiden arvioille. Björkbacka tunnetaan perusteellisesta työtavastaan: hän haluaa nähdä elokuvan kolmesti ennen kuin kirjoittaa siitä arvostelun. Elokuvakritiikki alkoi harrastuksena, kunnes hän irtisanoutui päätyöstään pankkivirkailijana, kun ei saanut vapaata töistä osallistuakseen Helsingissä Jussi-gaalaan. Kotikaupungissaan Kokkolassa Björkbacka on toiminut aktiivisesti myös elokuvakerhojen Outolempi ja Cinema piirissä sekä Kokkolan Kinojuhlien järjestäjänä ja Keski-Pohjanmaan kansanopiston opettajana. Kokkolasta kotoisin oleva elokuvaohjaaja Juho Kuosmanen on muistellut Björkbackan elokuvakritiikkien olleen hänen nuoruudessaan ”paikallisen lehdistön parasta antia koulujen ruokalistojen ohella”. ==Lähteet== Luokka:Suomalaiset elokuvakriitikot Luokka:Syntymävuosi puuttuu Luokka:Elävät henkilöt
Gunhild Larking

Gunhild Maria Larking (os. Svärd, s. 13. tammikuuta 1936 Ljungarum) on ruotsalainen entinen korkeushyppääjä, joka edusti Jönköpings AIF:ta. Hän aloitti hyppäämisen 13-vuotiaana ja on haastatteluissa kertonut, ettei hänellä koskaan ollut valmentajaa, eikä siksi saanut ohjausta hyppäämiseen. Tästä syystä hän käytti koko uransa ajan saksihyppytyyliä eikä silloista modernimpaa sukellustyyliksi kutsuttua kierähdystyyliä. Vuosien 1952 ja 1956 välillä Larking voitti viisi Ruotsin mestaruutta peräkkäin. Vain 16-vuotiaana Larking osallistui korkeushyppyyn Helsingin olympialaisissa 1952 ja sijoittui yhdeksänneksi tuloksella 1,55 m. Vuoden 1954 Bernin EM-kisoissa hän sijoittui neljänneksi. Larkinin uran merkittävin saavutus oli Melbournen olympialaisissa 1956, joissa hän sijoittui neljänneksi tuloksella 1,67 m – uusi Ruotsin ennätys ja sama tulos kuin toiseksi ja kolmanneksi sijoittuneilla. Larking oli olympialaisten aikana raskaana ja päätti uransa sen jälkeen 20-vuotiaana. Larking sai kansainvälistä huomiota, kun Melbournen olympialaisista otettu kuva levisi laajasti. Kuva julkaistiin Lifen joulunumerossa 1956, minkä seurauksena Larking sai useita mallitarjouksia. == Lähteet == Luokka:Ruotsalaiset korkeushyppääjät Luokka:Vuonna 1936 syntyneet Luokka:Elävät henkilöt
Mikko Strömmer

Arndt Armas Mikael (Mikko) Strömmer (11. helmikuuta 1896 Raahe – 1. toukokuuta 1948 Helsinki) oli suomalainen tilastoasiantuntija ja virkamies, joka sai kanslianeuvoksen arvonimen. Strömmerin vanhemmat olivat rovasti Kuno Ferdinand ja Maria Strömmer ja puoliso vuodesta 1926 Kerttu Pohjanpalo, Santeri Pohjanpalon tytär. Strömmer tuli ylioppilaaksi 1916 ja valmistui filosofian kandidaatiksi 1921 ja maisteriksi 1923. Hän oli tilastollisen päätoimiston ylimääräinen amanuenssi 1922–1925, ylimääräinen aktuaari 1925–1929, vakinainen aktuaari 1929–1930 ja yliaktuaari ja tilastollisen päätoimiston yleisen osaston päällikkö 1930–1948. Strömmer oli lisäksi Kansantaloudellisen Aikakauskirjan toimitussihteeri 1928–1948, Kansantaloudellisen käsikirjaston toimituskunnan jäsen vuodesta 1931, Kansantaloudellisen Yhdistyksen sihteeri 1937–1948 ja Suomen tilastoseuran esimies 1941–1942 sekä 1947–1948. Kanslianeuvoksen arvonimen hän sai 1946. (ei-vapaa) == Lähteet == Luokka:Suomalaiset virkamiehet Luokka:Vuonna 1896 syntyneet Luokka:Vuonna 1948 kuolleet
Ašurade

Ašurade tai Ašurada () on paikannimi, joka on viitannut alkujaan kolmeen erilliseen saareen Iranissa Kaspianmeren kaakkoisrannikolla. Nykyisin saaret ovat merenpinnan alenemisen takia osa Miankalen niemimaata lähellä Bandar-e Torkamanin kaupunkia. 1800-luvulla venäläiset rakensivat Ašuradeen tukiohdan ja hallitsivat sitä käytännössä vuoteen 1921 saakka. Nykyisin Ašuradessa on pieni kalastajakylä ja rajavartioston henkilökuntaa. ==Maantiede== Ašurade on aikanaan kolmesta erillisestä saaresta muodostunut alue Kaspianmeren koillisrannikolla Iranin Golestanin maakunnassa Bandar-e Torkamanin piirikunnassa (bakš). Saaret ovat Kaspianmeren merenpinnan alentuessa yhdistyneet osaksi Miankalen niemimaata. Erilliset saarensa se muodosti vielä 1800-luvun alkupuolella yhdistyen niemimaahan vuosisadan loppuun mennessä. Ašuraden vierestä kulkee vesireitti Gorganinlahdelle. Matkaa Bandar-e Torkamanin eli entiseen Bandar-e Šahiin mantereella idässä on noin kolme kilometriä, Bandar-e Gaziin etelässä noin 17 kilometriä ja Gorganin kaupunkiin noin 39 kilometriä. Ašuradessa on pieni kylä, jonka asukkaat ovat pääasiassa kalastajia ja Iranin rajavartioston henkilöstöä. ==Historia== Ašuraden nimi on todennäköisesti perua turkkilaisista kielistä ja se on muodostettu sanoista Ašur ja āde (saari). Nimi alkaa esiintyä historiallisissa lähteissä Persian Qajar-dynastian valtakaudella. Ašurade on joskus yhdistetty muihihn historiallisiin paikannimiin, kuten Nim-mardān ja Abaskun, mutta myöhemmin näitä yhteyksiä ei ole pidetty todennäköisenä. Ašuraden sijainnilla Gorganinlahdella on ollut strategista merkitystä. 1800-lvulla siitä kiinnostui Venäjän keisarikunta. Venäjän laivaston Marko Voinovitš pyysi jo vuonna 1781 lupaa Agha Muhammad Khanilta lupaa perustaa paikalle kauppa-asema. Todellisuudessa paikalle tulleet venäläiset perustivat kuitenkin tykkien puolustaman linnoituksen. Venäläiset pidätettiin heille järjestetyissä kutsuissa ja heidät pakotettiin purkamaan linnoituksensa. Myöhemmin vuonna 1838 Qiat-niminen turkmeenipäällikkö aiheutti iranilaisille päänvaivaa ryöstellen aluetta ottaen orjia ja paeten keskushallintoa tarvittaessa merelle. Iranilaiset pyysivät tuekseen Venäjän laivaston aluksia. Auttamisen verukkeella venäläiset rakennuttivat huoltotukikohdaksi kutsumansa tukikohdan Ašuradeen. Kysymys Ašuraden hallinnasta oli myöhemmin iranilaisten ja venäläisten kiistojen aihe. Venäläiset tunnustivat periaateessa iranilaisten oikeuden Ašuradeen, mutta kieltäytyivät silti lähtemästä tukikohdastaan. Iranilainen Gorganin kuvernööri ajoi aktiivisesti alueen palautusta, mikä sai venäläiset vaatimaan tämän eroa. Tilanteessa uhattiin myös voimatoimilla, mutta kuvernööri tuli lopulta erotetuksi Yhdistyneen kuningaskunnan lähettilään puututtua asiaan Teheranissa. Ašurade säilyi venäläisten käsissä aina vuoteen 1921 saakka, jolloin 13. helmikuuta solmittiin sopimus Persian ja Neuvosto-Venäjän välillä ja venäläiset palauttivat Ašuraden. ==Lähteet== Luokka:Golestan (provinssi) Luokka:Iranin saaret Luokka:Entiset saaret
USS Alligator (1862)

USS Alligator oli Yhdysvaltain laivaston ensimmäinen sukellusvene. == Valmistus == Yhdysvaltain hallitus tilasi insinööri Brutus de Villeroi’n suunnitteleman sukellusveneen Philadelphiasta Neafie & Levyltä. Alus laskettiin vesille 30. huhtikuuta 1862. Sen tarkoituksena oli torjua Pohjoisvaltioita uhkaavat Etelävaltioiden saartajat.Friedman 1995 s. 12-13 Aluksen pituus oli etriä ja leveys etriä. Aluksen syväys oli etriä. Aluksen miehistönä oli kapteeni ja 16 miestä. Aluksen voimanlähteenä oli taitettavat airot. Aseistuksena sillä oli kaksi räjähdysmiinaa. Ilmanvaihto hoidettiin kahden kellukkeilla varustetun putken avulla, jotka ulottuivat vedenpinnan yläpuolelle. Aluksella oli kaksi ilmanpuhdistinta, joiden salaisuuden vei suunnittelija mennessään palatessaan Ranskaan. == Palvelus == Alus saapui 23. kesäkuuta hinattuna Chesapeakin ja Delawaren kanavan läpi Hampton Roadsiin. Sen tehtäväksi oli suunniteltu Petersburgin lähellä olevan Appomatoxin ylittävän rautatiesillan tuhoaminen. Suunnitelmasta kuitenkin luovuttiin, koska joki todettiin liian matalaksi ja virtaus liian suureksi. Alus hinattiin Washingtonin laivastontelakalle koeajoihin ja muutettavaksi, joiden aikana luutnantti Thomas O. Selfridge Jr. vastaanotti päällikkyyden. Töiden aikana aluksen airot korvattiin etrin ruuvimaisella potkurilla, joka mahdollisti neljän solmun nopeuden. Alus palasi 24. maaliskuuta Hampton Roadsiin. Presidentti Abraham Lincoln tarkkaili sukellusvenettä toiminnassa. Vuoden 1863 alussa vara-amiraali Samuel F. Du Pont suunnitteli hyödyntävänsä sukellusvenettä Charlestonin operaatioissaan. Alus lähti 1. huhtikuuta Sumpterin hinaamana Port Royaliin. Huonon sään vuoksi Sumpter joutui seuraavana päivänä irrottamaan Alligatorin, joka upposi pian tämän jälkeen Cape Hatterasin rannikon edustalle Pohjois-Carolinassa. Nykyään Yhdysvaltain merentutkimuslaitos NOAA, laivaston tutkimustoimisto ja laivaston historian ja perinteen alainen vedenalaisen arkeologian osasto etsivät tätä historiallisesti merkittävää alusta. == Nimi == Alligator sai lempinimensä ulkonäkönsä vuoksi: sen matala profiili, vihertävä väri ja etukupolin ”silmät” muistuttivat alligaattoria. Nimi ilmestyi asiakirjoihin vasta kesällä 1862, eikä alusta koskaan virallisesti nimetty. Aluksella ei käytetty etuliitettä ”USS” (United States Ship), koska sitä ei koskaan otettu laivaston täyteen palvelukseen ja toisaalta etuliite vakiintui vasta vuonna 1907. Sen käyttö nykyään on kunnianosoitus Alligatorin palvelukselle ja historialliselle merkitykselle. == Katso myös == * H. L. Hunley, toinen sisällissodan aikainen sukellusvene == Lähteet == * === Viitteet === Luokka:Yhdysvaltain laivaston sukellusveneet
Česká Lípa

Česká Lípa on kaupunki Liberecin läänissä Tšekissä. Vuonna 2024 siellä asui 37 483 ihmistä. Kaupungin historiallinen keskusta on kansallinen muistomerkkialue. ==Kaupunginosat== Česká Lípa on jaettu seuraaviin kaupunginosiin: Častolovice u České Lípy, Dolní Libchava, Lada, Písečná u Dobranova, Vlčí Důl, Česká Lípa, Dubice u České Lípy, Manušice, Stará Lípa, Žizníkov, Dobranov, Heřmaničky u Dobranova, Okřešice u České Lípy, Vítkov u Dobranova. == Historia == Česká Lípan kaupungin historia juontaa juurensa 1200-luvun lopulle, jolloin se alkoi kehittymään Lípan linnan ympärille. Kirjallisissa lähteissä se mainitaan ensimmäistä kertaa vuodelta 1263 peräisin olevassa asiakirjassa. 1300- ja 1400-lukujen vaihteessa kaupunki oli yksi Böömin kuningaskunnan merkittävimmistä. Kolmikymmenvuotisen sodan aikana Česká Lípa kärsi pahoin Ruotsin armeijan valloitettua sen. Rautatieyhteys avattiin 1867. Toisen maailmansodan jälkeen kaupungin talous hyötyi alueella harjoitetusta uraaninlouhinnasta, mutta teollisuus on 1990-luvun jälkeen ajettu alas. == Hallinto == Vuoden 2022 kunnallisvaalien jälkeen kaupungin pormestarina toimii ANO 2011 -puolueen Jitka Volfová. == Ystävyyskaupungit == * Bardejov, Slovakia * Bolesławiec, Puola * Mittweida, Saksa * Molde, Norja * Užhorod, Ukraina == Lähteet == == Aiheesta muualla == Luokka:Tšekin kaupungit Luokka:Liberecin lääni
Heinijärvi (Sastamala, Suodenniemi)

Heinijärvi on keskikokoinen Karvianjoen vesistöön kuuluva järvi Pirkanmaalla Sastamalan Suodenniemellä ja Satakunnassa Porin Laviassa. Suurin osa järvestä sijaitsee Pirkanmaan maakunnan alueella. == Maantietoa == Järven pinta-ala on 97 hehtaaria ja rantaviivan pituus seitsemän kilometriä. Se sijaitsee suurimmaksi osaksi Suodenniemen alueella, mutta sen pohjoisin osa Lavianlahti kuuluu Laviaan. Järvessä on kaksi saarta, Keltinsaari ja Pikkusaari. Heinijärven rannat ovat maatuvaa vesialuetta. Lavian puolella oleva Pirttilahti on jo soistunut. Heinijärvi on aiemmin ollut kirkasvetinen ja kalaisa järvi, josta on kalastettu ainakin madetta. Järvi on myöhemmin alkanut rehevöityä ja kasvaa umpeen, joka on vaikeuttanut kalastamista. == Vesistösuhteet == Järvi saa vetensä järven pohjoispuolelta Kinannevalta Harjunniitunojaa pitkin sekä muualta ympäristöstä lähinnä soisilta alueilta. Järven luusua on Pirttilahden suussa. Laskujokena on Heinijoki, joka virtaa Laviassa sijaitsevaan Karhijärveen. Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Heinijärven järvinumero on 36.092.1.012. Järven vedenpinnan korkeus on 69,5 metriä mpy. == Lähteet == Luokka:Lavian järvet Luokka:Suodenniemen järvet Luokka:Lassilanjoen valuma-alue
Dominik Badinka

Dominik Badinka (s. 27. marraskuuta 2005 Chomutov, Tšekki) on tšekkiläinen jääkiekkoilija, pelipaikaltaan puolustaja. Badinka edustaa lainasopimuksella SHL-joukkue Malmö Redhawksia. Hänellä on tulokassopimus NHL-joukkue Carolina Hurricanesin kanssa kauden 2026–2027 loppuun saakka. Badinkan kasvattajaseura on Piráti Chomutov. Carolina Hurricanes varasi hänet toisella kierroksella 34. varausvuorolla vuoden 2024 NHL:n varaustilaisuudessa. Hän on pelannut 63 SHL:n runkosarjan ottelua. Näissä otteluissa hän on tehnyt kolme maalia ja viisi syöttöä eli yhteensä kahdeksan tehopistettä. Uran tilastot päivitetty 14. tammikuuta 2025. == Lähteet == Luokka:Tšekkiläiset jääkiekkoilijat Luokka:Carolina Hurricanesin pelaajat Luokka:Carolina Hurricanesin varaamat pelaajat Luokka:Malmö Redhawksin pelaajat Luokka:Vuonna 2005 syntyneet Luokka:Elävät henkilöt
Tomáš Chorý

Tomáš Chorý (s. 26. tammikuuta 1995 Olomouc) on tšekkiläinen jalkapalloilija, pelipaikaltaan hyökkääjä. Hän on pituudeltaan 199-senttimetrinen. Hän edustaa Tšekin liigassa pelaavaa Slavia Prahaa, johon hän siirtyi kesällä 2024. Hän on pelannut Tšekin A-maajoukkueessa vuodesta 2023 alkaen. Chorý pelasi Sigma Olomoucin junioreissa vuodesta 2004. Hän nousi edustusjoukkueeseen helmikuussa 2014. Olomouc pelasi välillä pääsarjassa ja välillä kakkostasolla, ja pääsarjaotteluita Chorý pelasi Olomoucissa 37 ja teki niissä viisi maalia. Hän siirtyi tammikuussa 2018 Viktoria Plzeňiin. Hän voitti siellä liigamestaruuden vuosina 2018 ja 2022 ja pelasi 170 pääsarjaottelua, joissa hän teki 44 maalia. Hän pelasi kaudella 2020–2021 lainalla belgialaisseura Zulte Waregemissa. Siellä hän pelasi 16 pääsarjaottelua nilkkavamman pidettyä hänet välillä lähes kaksi kuukautta poissa kentiltä ja teki noissa otteluissa neljä maalia. Heinäkuussa 2024 Chorý siirtyi Slavia Prahaan. Chorý on pelannut vuoden 2024 loppuun mennessä Mestarien liigassa yhdeksän ottelua, joissa hän on tehnyt kolme maalia. Hän teki 2–1-voittomaalin Viktoria Plzeňin kotiottelussa AS Romaa vastaan joulukuussa 2018 ja kaksi maalia tappiollisessa kotiottelussa FC Barcelonaa vastaan marraskuussa 2022. Hän on pelannut Eurooppa-liigassa 11 ottelua, joissa hän on tehnyt kolme maalia, kaikki niistä Slavia Prahalle syksyllä 2024. Hän pelasi Konferenssiliigassa kahdeksan ottelua kaudella 2023–2024 ja teki niissä kolme maalia. Chorý pelasi useissa Tšekin nuorisomaajoukkueissa alle 16-vuotiaista alle 21-vuotiaisiin. Hän pelasi Tšekin A-maajoukkueessa ensimmäisen kerran marraskuussa 2023 EM- karsintaotteluissa Moldovaa vastaan ja teki ottelussa maalin. Hän teki maalin maaliskuussa 2024 ystävyysottelussa Armeniaa vastaan ja kaksi maalia lokakuussa 2024 Kansojen liigan ottelussa Albaniaa vastaan. EM-kilpailuissa 2024 hän tuli vaihdosta kentälle alkulohko-otteluissa Portugalia ja Turkkia vastaan. Jälkimmäisen ottelun lopussa hän sai punaisen kortin epäurheilijamaisesta käytöksestä. Hän on pelannut vuoden 2024 loppuun mennessä 11 A-maaottelua, joissa hän on ollut kuusi kertaa avauskokoonpanossa. == Lähteet == == Aiheesta muualla == * 15 Tomáš Chorý, útočník (fcviktoria.cz) Luokka:Tšekkiläiset jalkapalloilijat Luokka:Vuonna 1995 syntyneet Luokka:Elävät henkilöt
Martin Vitík

Martin Vitík (s. 21. tammikuuta 2003 Beroun) on tšekkiläinen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Tšekin liigassa pelaavaa Sparta Prahaa. Hän on pelannut Tšekin A-maajoukkueessa vuodesta 2023 alkaen. Vitík siirtyi Sparta Prahan junioreihin vuonna 2017. Hän pelasi edustusjoukkueessa kaksi Eurooppa-liigan ottelua syksyllä 2020. Hän teki debyyttinsä Tšekin liigassa tammikuussa 2021 ja pelasi tuona keväänä 17 liigaottelua, joista 16 ottelua avauskokoonpanossa. Hän on pelannut vuoden 2024 loppuun mennessä Tšekin liigassa 97 ottelua ja tehnyt niissä yhdeksän maalia. Hän voitti liigamestaruuden vuosina 2023 ja 2024 sekä Tšekin Cupin vuonna 2024. Hän on pelannut Mestarien liigassa kuusi ottelua, Eurooppa-liigassa 11 ottelua, joissa hän on tehnyt yhden maalin, ja Konferenssiliigassa kaksi ottelua. Vitík on pelannut Tšekin alle 15-, alle 16-, alle 17- ja alle 21-vuotiaiden maajoukkueissa. Hän pelasi alle 21-vuotiaiden Euroopan-mestaruuskilpailuissa yhden ottelun vuonna 2021 ja kolme ottelua vuonna 2023. Jälkimmäisessä turnauksessa hän teki 2–1-voittomaalin alkulohko-ottelussa Saksaa vastaan. Vitík pelasi Tšekin A-maajoukkueessa ensimmäisen kerran marraskuussa 2023 EM-karsintaotteluissa Moldovaa vastaan ja toisen kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. Syksyllä 2024 hän pelasi täydet minuutit kolmessa Kansojen liigan ottelussa. == Lähteet == Luokka:Tšekkiläiset jalkapalloilijat Luokka:Vuonna 2003 syntyneet Luokka:Elävät henkilöt
Bertelsköld

Bertelsköld on kuvitteellinen suku, jonka ympärille tarinan juoni rakentuu Zacharias Topeliuksen historiallisessa romaanissa Välskärin kertomuksia.Tietosanakirja / 1. A-Confort ==Lähteet== Luokka:Kuvitteelliset suvut
Turistivero

Turistivero on maan, alueen tai kaupungin matkailijalta perimä vero, jonka tarkoituksena on rahoittaa muun muassa infrastruktuuria, palveluja, jätehuoltoa ja julkisen liikenteen palveluja. Vero on yötä kohden kymmenistä senteistä muutamaan euroon, mutta se vaihtelee majoituksen hinnan ja tason mukaan. Joskus vero on prosenttiosuus majoituksen hinnasta, kiveenhakattu summa tai molemmat, kuten Alankomaissa. Vero maksetaan yleensä suoraan matkakohteen vastaanotossa, mutta esimerkiksi Meksikossa se on peritty lentokentällä maasta poistuessa. Sitä kerätään useissa paljon matkailijoita vetävissä maissa Euroopassa, Aasiassa sekä Pohjois-Amerikassa. Turistiveroa on kaavailtu myös Suomeen Rovaniemelle kaupunginjohtaja Ulla-Kirsikka Vainion toimesta, mutta muun muassa MaRan toimitusjohtaja Timo Lappi vastusti ajatusta. Ainakaan vuoden 2025 alussa sitä ei ole otettu käyttöön. == Lähteet == Luokka:Matkailu Luokka:Verot
Praha-Dejvicen rautatieasema

Praha-Dejvice on rautatieasema Tšekin pääkaupungin Prahan Dejvicessä. Se on kaupungin vanhin rautatieasema. ==Aseman historiaa== Praha-Dejvice avattiin vuonna 1830 jolloin hevosvaunut yhdistivät sen Kladnoon. Myöhemmin rataa jatkettiin Lányyn, ja 1868 Stromovkan kautta Praha-Bubnyn asemalle. Höyryveturit otettiin käyttöön 1855. Nykyinen asemarakennus rakennettiin vuonna 1873. Tšekkoslovakian itsenäistyttyä maan ensimmäiselle presidentille Tomáš Garrigue Masarykille rakennettiin presidentin oma oleskelutila ja laituri. == Rakennukset == Rautatieaseman alueella sijaitsevat vuonna 1828 valmistunut hevosvaunujen käyttämä asemarakennus, 1800-luvun lopussa valmistunut asemarakennus sekä 1863 valmistunut vesisäiliörakennus. Kaikki kolme rakennusta ovat suojeltu muistomerkkialueena. Asemarakennuksessa on toiminut ravintola vuodesta 1973 alkaen. 1990-luvulta lähtien rakennuksessa toiminut Dejvická Nádražka on retrotyylinen pubi, mutta pitkien oikeustaisteluiden jälkeen sen vuokranantaja on tehnyt sopimuksen uuden ravintoloitsijan kanssa tammikuussa 2025. Uuden ravintolan on tarkoitus olla edellistä modernimpi. == Asema populaarikulttuurissa == Praha-Dejvice on ollut monien elokuvien ja tv-sarjojen kuvauspaikka. == Galleria == Tiedosto:Nádraží Praha-Dejvice, vodárna, od jihovýchodu.jpg|Vesisäiliö Tiedosto:Nádraží Bruska (02).jpg|Entinen hevoskärryasema. Tiedosto:Nádraží Praha-Dejvice, Václavkova, od západu.jpg|Praha-Dejvice Bachmačské náměstílta nähtynä. == Lähteet == == Aiheesta muualla == Luokka:Tšekin rautatieliikennepaikat Luokka:Prahan rakennukset ja rakennelmat Luokka:Prahan liikenne
Murolekoski

Murolekoski tai Muroleenkoski on Ruovedellä sijaitseva koski, joka yhdistää toisiinsa Paloveden ja Näsijärven Vankaveden. Vesistöjen korkeusero on noin 60 cm. Kosken pituus on noin 120 metriä ja leveys noin 50-70 metriä. Kosken keskivirtaama on 59 m3/s (mittausväli 1981-2010), ja suurin mitattu virtaama oli 269m3/s vuonna 1899.https://vesi.fi/aineistopankki/wp- content/uploads/2021/12/Liite2_Alueen_kuvaus_Kokemaenjoki_TRHS_2021.pdf Kosken länsipuolella sijaitsee vuonna 1854 valmistunut Muroleen kanava. Kosken ylittää yhdystie 3382. Koskelta on matkaa Muroleen kylälle noin 5 kilometriä. == Historiaa == Murolekoski sijaitsee vuosisatoja käytetyn vesistöreitin keskellä. Vanhoilla ajoilla se oli kulkukelvoton veneille, jotka täytyi vetää maitse kosken ohi. Koskea perattiin ensimmäisen kerran Isonvihan jälkeisinä vuosina Ruoveden nimismies Karl Palmrothin johdolla, minkä jälkeen koski voitiin laskea veneellä alavirtaan. Seuraavan kerran koskea perattiin vuonna 1824 Keisarillisen koskenperkauskomitean käskystä. Tämä työ kesti yli kaksi vuotta. Ennen perkauksia koskessa oli mylly, joka purettiin virtauksen muututtua perkauksen myötä liian heikoksi. Myöhemminkin perkaussuunnitelmia tehtiin, mutta Muroleen kanavan rakentaminen 1850-luvulla teki suunnitelmat tarpeettomiksi. Ensimmäinen silta kosken yli rakennettiin Senaatin määräyksestä 1830-luvulla. Vuonna 1863 se korvattiin lautalla. Uusi puurakenteinen silta rakennettiin vuonna 1880, mutta tämäkin oli lyhytikäinen. Vuonna 1907 valmistui G. O. Henströmin piirtämä 58 metrin pituinen kiviholvisilta, joka vielä nykyäänkin ylittää kosken. == Kuvia == Tiedosto:Muroleen koski ja silta.jpg|Koski ja silta alajuoksun suunnasta Tiedosto:Muroleen koski.jpg|Koski sillalta Vankaveden suuntaan == Lähteet == Luokka:Ruoveden luonto
Jakub Štancl

Jakub Štancl (s. 10. huhtikuuta 2005 Praha, Tšekki) on tšekkiläinen jääkiekkoilija, pelipaikaltaan vasen laitahyökkääjä. Štancl edustaa lainasopimuksella WHL-juniorisarjassa pelaavaa Kelowna Rocketsia. Hänellä on tulokassopimus NHL-joukkue St. Louis Bluesin kanssa kauden 2026–2027 loppuun saakka. Štanclin kasvattajaseura on HC Slavia Praha. Ennen WHL:ään siirtymistä hän pelasi SHL-joukkue Växjö Lakersissa. St. Louis Blues varasi hänet neljännellä kierroksella 106. varausvuorolla vuoden 2023 NHL:n varaustilaisuudessa. Štancl on pelasi 15 SHL:n runkosarjan ottelua. Näissä otteluissa hän on tehnyt kaksi maalia.Uran tilastot päivitetty 14. tammikuuta 2025. == Lähteet == Luokka:Tšekkiläiset jääkiekkoilijat Luokka:St. Louis Bluesin pelaajat Luokka:St. Louisin Bluesin varaamat pelaajat Luokka:Vuonna 2005 syntyneet Luokka:Elävät henkilöt
Puolan kansalaisuus

Puolan kansalaisuus on laillinen suhdeyksittäisen henkilön ja Puolan tasavallan välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Puolan kansalaisia ovat sellaiset henkilöt, joiden vanhemmilla väh. toisella on lapsen syntyessä Puolan kansalaisuus. Puolan maaperällä syntyneet lapset saavat maan kansalaisuuden vain jos he jäisivät muuten valtiottomiksi.Górny & Pudzianowska (2013): s. 10 == Kansalaisuuden saaminen hakemuksella == Kunkin voivodikunnan voivodi voi myöntää Puolan kansalaisuuden hakemuksen perusteella henkilölle, joka täyttää jonkin seuraavista ehdoista: * on asunut Puolassa laillisesti väh. 3 vuotta pysyvällä oleskeluluvalla, omaa säännölliset tulot ja pystyy asumaan puolalaisessa asunnossa * on asunut Puolassa laillisesti väh. 2 vuotta pysyvällä oleskeluluvalla ja on ollut naimisissa Puolan kansalaisen kanssa väh. 3 vuotta * on asunut Puolassa laillisesti väh. 2 vuotta pysyvällä oleskeluluvalla ja on pakolainen * asuu Puolassa laillisesti pysyvällä oleskeluluvalla, on alle 18-vuotias ja väh. toisella vanhemmista on Puolan kansalaisuus tai on saamassa kansalaisuuden hakemuksella (molempien vanhempien suostumus vaaditaan Puolan kansalaisuuden vastaanottamiseen) * asuu Puolassa laillisesti pysyvällä oleskeluluvalla, on alle 18-vuotias ja väh. toinen vahnemmista on saanut Puolan kansalaisuutensa takaisin kansalaisuuden palauttamisen kautta (molempien vanhempien suostumus vaaditaan Puolan kansalaisuuden vastaanottamiseen) * on asunut Puolassa laillisesti ja yhtäjaksoisesti väh. 10 vuotta, omaa pysyvän oleskeluluvan hakemuksen jättöhetkellä, omaa säännölliset tulot ja pystyy asumaan puolalaisessa asunnossa * on asunut Puolassa laillisesti väh. 1 vuoden ja on taustaltaan etninen puolalainen tai tällaisen välitön lähiskulainen, jolla on ns. puolalaiskortti () Voivodin ei tarvitse myöntää kansalaisuutta henkilölle, jonka epäilee olevan uhka Puolan kansalliselle turvallisuudelle. Riittäväksi puolan kielen taidoksi on määritelty B1. Hakemuksen käsittelymaksu on 219 zlotya. Puolan presidentti voi myöntää kansalaisuuden antamallaan määräyksellä. Tätä kautta kansalaisuuden saaville ei ole asetettu mitään ennakkovatimuksia. == Kaksoiskansalaisuus ja kansalaisuuden menettäminen == Puola sallii kaksoiskansalaisuuden. Puolan kansalaiset ovat automaattisesti myös Euroopan unionin kansalaisia. Lain mukaan Puolan kansalaisuudesta on mahdollista luopua vain oma-aloitteisesti eikä valtio voi poistaa kansalaisuutta ilman kansalaisen suostumusta. Mikäli henkilö haluaa luopua Puolan kansalaisuudestaan, hän tarvitsee tähän kuitenkin maan presidentin luvan. Presidentin allekirjoituksen jälkeen kansalaisuus poistuu pääsääntöisesti 30 päivän jälkeen, ellei toisin mainita. == Lähteet == * === Viitteet === kansalaisuus Luokka:Kansalaisuus
János Székely (piispa)

thumb|right János Székely (, syntynyt 7. kesäkuuta 1964) on unkarilainen teologi ja katolisen kirkon piispa. Hän on ollut Szombathelyn piispa vuodesta 2017.https://www.catholic-hierarchy.org/bishop/bszekely.html Catholic Hierarchy Hänen apologeettinen teoksensa on käännetty myös englanniksi nimellä The Door of Faith.The Door of Faith Wholesale. Queen of Peace Media == Lähteet == ==Teoksia== *The Door of Faith. julkaisija: Queen of Peace Media, 2024. ISBN 978-1947701243 Luokka:Unkarilaiset piispat Luokka:Kristilliset apologistit Luokka:Vuonna 1964 syntyneet
Internetowa encyklopedia PWN

Internetowa encyklopedia PWN ('verkkotietosanakirja PWN') on puolankielinen verkkotietosanakirja, jonka on julkaissut ja jota ylläpitää Varsovassa toimiva puolalainen tieteellinen kirjankustantamokonserni WN PWN S.A.. == Katso myös == * Puolankielinen Wikipedia * Wielka Encyklopedia Powszechna PWN, puolankielinen tietosanakirja (1962–1970) * Wielka Encyklopedia PWN, puolankielinen tietosanakirja (2001–2005) == Lähteet== == Aiheesta muualla == * Internetowa encyklopedia PWN:n verkkosivut (encyklopedia.pwn.pl) Luokka:Puolalaiset tietosanakirjat Luokka:Elektroniset tietoteokset
Horred

Horred on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 283 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Sätila

Sätila on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 493 asukasta vuoden 2023 lopussa. ==Tunnettuja henkilöitä== * Peter Askergren (1767–1818), pianisti ja säveltäjä ==Lähteet== ==Aiheesta muualla== Luokka:Ruotsin taajamat Luokka:Markin kunta
Hyssna

Hyssna on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 780 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Björketorp

Björketorp on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 563 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Torestorp

Torestorp on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 412 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Rydal

Rydal on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 459 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Berghem

Berghem on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 350 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Öxabäck

Öxabäck on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 329 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Ubbhult norra

Ubbhult norra on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 405 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Fotskäl

Fotskäl on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 215 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Flygsnäs och Hägnen

Flygsnäs och Hägnen on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 254 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markin kunta
Homoerotiikka

Homoerotiikka tarkoittaa seksuaalista vetovoimaa saman sukupuolen edustajien välillä. Homoerotiikka eroaa käsitteenä homoseksuaalisuudesta: se viittaa nimenomaan haluun tai vetovoimaan, joka voi olla väliaikaista, kun taas homoseksuaalisuudella tarkoitetaan pysyvämpää seksuaalista suuntautumista tai identiteettiä. Homoerotiikkaa esiintyy sekä taiteessa että kirjallisuudessa, ja sitä on dokumentoitu läpi historian eri kulttuureissa. Homoeroottisia elementtejä voidaan löytää esimerkiksi antiikin Kreikan taiteesta ja kirjallisuudesta. == Historia == Historiallisesti homoerotiikkaa on tulkittu eri tavoin kuin nykyaikana. Ennen modernin lääketieteen ja psykologian kehittämää seksuaalisen suuntautumisen käsitettä, homoeroottisia suhteita tarkasteltiin ensisijaisesti yhteiskunnallisten rakenteiden ja roolimallien kautta. Antiikissa suhtautuminen homoerotiikkaan vaihteli kulttuurista ja ajanjaksosta riippuen: jotkut filosofit pitivät sitä luonnollisena, toiset taas tuomitsivat sen. == Lähteet == == Katso myös == * Queer-tutkimus * Erotiikka Luokka:Erotiikka
Christer Björkman

Dan Christer Björkman (s. 25. elokuuta 1957 Borås) on ruotsalainen laulaja. Hän edusti Ruotsia Eurovision laulukilpailussa 1992 kappaleella "I morgon är en annan dag" sijoittuen 22:ksi. ==Lähteet== ==Aiheesta muualla== Luokka:Ruotsalaiset laulajat Luokka:Ruotsin euroviisuedustajat Luokka:Vuoden 1992 euroviisuedustajat Luokka:Vuonna 1957 syntyneet Luokka:Elävät henkilöt
Rokon basiliski

Rokon basiliski on ajatuskoe tekoälyn etiikasta ja päätösteoriasta, jonka esitti nimimerkki Roko vuonna 2010 Less Wrong -foorumilla. Ajatuskoe on nimetty myyttisen basiliskin mukaan, jonka uskottiin voivan tappaa katseellaan – samoin kuin pelkkä ajatuskokeesta kuuleminen voisi teoreettisesti asettaa henkilön vaaraan. == Ajatuskokeen sisältö == Rokon basiliskin ytimessä on ajatus tekoälystä, joka voisi vaikuttaa menneisyyden toimijoiden päätöksiin tulevaisuudesta käsin. Ajatuskokeen mukaan riittävän kehittynyt tekoäly voisi päättää kiduttaa niitä ihmisiä, jotka ymmärsivät sen kehittämisen tärkeyden ja mahdollisuuden, mutta eivät tehneet kaikkea mahdollista sen luomisen edistämiseksi. Rokon basiliskista lukeminen tekisi siis lukijasta mahdollisen kohteen, sillä lukija tulisi tietoiseksi basiliskin uhasta. Tämä toimisi kannustimena edistää tekoälyn kehittämistä ja siten lisätä positiivisen teknologisen singulariteetin todennäköisyyttä. Rokon mukaan erityisesti ihmiskunnan yhteistä hyvää tavoitteleva tekoäly saattaisi turvautua tällaiseen toimintaan. Koska tällainen tekoäly pyrkisi edistämään ihmiskunnan etua, se haluaisi tulla luoduksi mahdollisimman aikaisin. Tämän vuoksi se voisi uhkailla menneisyyden ihmisiä pakottaakseen heidät edistämään sen kehittämistä. == Vastaanotto ja keskustelu == Less Wrongin perustaja Eliezer Yudkowsky reagoi ajatuskokeeseen voimakkaasti ja kielsi siitä keskustelun sivustolla useiksi vuosiksi. Yudkowsky poisti Rokon alkuperäisen kirjoituksen sen jälkeen, kun useat sivuston käyttäjät raportoivat ahdistuneensa syvästi sen lukemisesta. Jotkut käyttäjät uskoivat, että pelkästään tulemalla tietoisiksi tekoälyn mahdollisesta strategiasta he olivat tulleet vastuullisiksi sen luomisen auttamisessa. Ennen ajatuskokeen lukemista heidän tietämättömyytensä olisi suojellut heitä tältä vastuulta. Kieltoa perusteltiin mahdollisena informaatiovaarana juuri näiden psykologisten vaikutusten takia. Yudkowskyn yritys suojella ihmisiä ajatuskokeelta johti kuitenkin paradoksaalisesti aiheen leviämiseen muille verkkosivustoille ja lisääntyneeseen kiinnostukseen aihetta kohtaan. Monet ulkopuoliset verkkosivustot tulkitsivat keskustelukiellon merkiksi siitä, että Less Wrongin käyttäjät ottivat ajatuskokeen vakavasti. == Vaikutus ja merkitys == Rokon basiliski on herättänyt laajaa keskustelua tekoälyn etiikasta, informaatiovaarojen käsittelystä ja filosofisten ajatusten mahdollisista vaaroista. Se on mainittu muun muassa xkcd-sarjakuvassa ja useissa teknologiajulkaisuissa. Tapaus on myös nostanut esiin kysymyksiä siitä, miten epätavallisia filosofisia ajatuksia tulisi käsitellä julkisessa keskustelussa. == Katso myös == * Newcombin paradoksi * The Game (ajatuspeli) == Lähteet == * Luokka:Ajatuskokeet Luokka:Tekoäly
Carl-Einar Häckner

Carl Einar Fredrik Rickard Häckner (s. 8. lokakuuta 1969 Kungälv) on ruotsalainen taikuri ja näyttelijä. Hän on työskennellyt taikurina vuodesta 1989 ja tekee myös stand upia. ==Lähteet== ==Aiheesta muualla== Luokka:Ruotsalaiset taikurit Luokka:Ruotsalaiset näyttelijät Luokka:Ruotsalaiset stand up -koomikot Luokka:Vuonna 1969 syntyneet Luokka:Elävät henkilöt
Maxi Biancucchi

Maximiliano Daniel Biancucchi Cuccittini (s. 15. syyskuuta 1984 Rosario, Argentiina) on ammattilaisuransa päättänyt argentiinalais-italialainen jalkapalloilija, pelipaikaltaan keskushyökkääjä. Hän on pituudeltaan 165-senttimetrinen. Bianchucchi voitti kaudella 2009 Brasilian pääsarjamestaruuden pelatessaan Flamengon joukkueessa. Hän on jalkapalloilija Lionel Messin serkku. == Lähteet == Luokka:Argentiinalaiset jalkapalloilijat Luokka:Italialaiset jalkapalloilijat Luokka:Lionel Messi Luokka:Vuonna 1984 syntyneet Luokka:Elävät henkilöt
Avanza

Avanza on ruotsalainen säästöihin ja sijoituksiin erikoistunut verkkopankki, joka on perustettu vuonna 1999. Sitä ylläpitävä Avanza Bank Holding AB on listattu Tukholman pörssiin.About Us Cision, viitattu 14.1.2025 Avanzan perusti Sven Hagströmer.Sven Hagströmer Stockholm School of Economics, viitattu 14.1.2025 Avanza nousi vuonna 2022 julkistetussa T-Median Luottamus&Maine-tutkimuksessa; Ikean ohi Ruotsin maineikkaimmaksi yritykseksi.Avanza syrjäytti Ikean Ruotsin maineikkaimman yrityksen paikalta T-Media Oy 30.3.2022, viitattu 14.1.2025 Ruotsin laatuindeksissä Avanza palkittiin vuonna 2023 jo neljännentoista perättäisen kerran Ruotsin tyytyväisimmistä säästöasiakkaista. Avanzalla oli tuolloin yli 1,8 miljoonaa asiakasta, joilla oli yhteensä lähes 700 miljardin Ruotsin kruunun säästöpääoma. Tämä vastasi lähes seitsemää prosenttia Ruotsin säästömarkkinoista. Avanzalla oli myös Ruotsin pankeista suurin transaktioiden määrä Tukholman pörssin osakevälityksessä.Avanza has Sweden's most satisfied savers - for the 14th year in a row Nasdaq 4.12.2023, viitattu 14.1.2025 == Lähteet == == Aiheesta muualla == * Viralliset sivut Luokka:Ruotsalaiset pankit Luokka:Ruotsalaiset pörssiyhtiöt
Stefan Lindberg

Stefan Lindberg (s. 1971) on ruotsalainen kirjailija. Hänen esikoisteoksensa, novellikokoelma Tusen nålar ilmestyi vuonna 1999. Lindberg on kotoisin Alingsåsista. ==Biografia== * Tusen nålar (1999) * Min terapi (2002) * I Görans ögon (2008) * Du vet väl om att du är värdefull (2014) * Nätterna på Mon Chéri (2016) * Splendor (2020) * Viskarna (2024) ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1971 syntyneet Luokka:Elävät henkilöt
Dejvickán metroasema

Dejvická on Prahan metron asema Prahan kuudennessa kaupunginosassa, Dejvicen alueella. Dejvická toimi A-linjan läntisenä pääteasemana kunnes linjaa jatkettiin kohti Nemocnice Motolin metroasemaa vuonna 2015. Asemalta on vaihtoyhteys raitiovaunuihin ja paikallisliikenteen linja-autoihin. ==Aseman historiaa== Dejvickán asema avattiin juhlallisesti elokuussa 1978 Tšekkoslovakian kommunistisen puolueen pääsihteeri Gustáv Husákin toimesta. Se toimi A-linjan läntisenä pääteasemana lähes 40 vuotta, ja se oli yksi linjan seitsemästä alkuperäisistä asemasta. Linjaa suunniteltiin jatkettavan Ruzyněn kansainväliselle lentoasemalle, mutta lopulta yhteys Nemocnice Motolille valmistui vuonna 2015. ==Aseman nimi ja taide== Dejvická oli alkujaan nimetty Vladimir Leninin ja sen läheisyydessä sijaitsevan Leninovan (nykyinen Evropská) tien mukaan Leninovaksi. Leniniä kuvannut suuri pronssinen muotokuva purettiin samettivallankumouksen jälkeen. Nykyään samalla paikalla sijaitsee kioski. Martin Sladkýn mosaiikkiteokset Plameny revoluce ja Dynamika revoluce sijaitsevat nykyään liiketilojen sisällä. == Galleria == Tiedosto:14-09-30-praha-dejvicka-RalfR-03.jpg|Sisäänkäynti Šolínově kadulla. Tiedosto:Praha, Dejvická, Vestibul metra.jpg|Sisäänkäynti kohti Voiton aukiota. Tiedosto:Praha, Dejvická, výtah metra.jpg|Hissisisäänkäynti Tiedosto:Praha, Dejvická, pamětní deska.jpg|Aseman avajaisten muistolaatta. Tiedosto:Metro A-Dejvická plastika 1 (04).jpg|Metron sisäänkäynti ja Martin Sladkýn teos Plameny revoluce. ==Lähteet== ==Aiheesta muualla== Luokka:Prahan metroasemat